2020. gada 18. augustā Noteikumi Nr. 521

Rīgā (prot. Nr. 49 1. §)

**Grozījumi Ministru kabineta** **2005. gada 8. novembra noteikumos Nr. 837 "Noteikumi par mobilizācijas gatavības pārbaudēm un mobilizācijas mācībām"**

Izdoti saskaņā ar

[Mobilizācijas likuma](https://likumi.lv/ta/id/63407-mobilizacijas-likums)

[9. panta](https://likumi.lv/ta/id/63407-mobilizacijas-likums#p9) 13. punktu

un [16.](https://likumi.lv/ta/id/63407-mobilizacijas-likums#p16) un [17. pantu](https://likumi.lv/ta/id/63407-mobilizacijas-likums#p17)

Izdarīt Ministru kabineta 2005. gada 8. novembra noteikumos Nr. 837 "Noteikumi par mobilizācijas gatavības pārbaudēm un mobilizācijas mācībām" (Latvijas Vēstnesis, 2005, 180. nr.; 2010, 188. nr.; 2012, 74. nr.; 2014, 80. nr.; 2017, 114. nr.) šādus grozījumus:

1. Svītrot 11.1 punktā vārdus "un ne vēlāk kā mēnesi pirms mobilizācijas mācību un mobilizācijas gatavības pārbaužu norises informē par tām Krīzes vadības padomi".

2. Izteikt 53., 54., 55. un 56. punktu šādā redakcijā:

"53. Zaudējumus aprēķina par:

53.1. pakalpojumiem, kuri sniegti atbilstoši mobilizācijas pieprasījumam;

53.2. izlietotajiem, bojātajiem vai iznīcinātajiem materiālajiem resursiem, kas tika nodrošināti saskaņā ar mobilizācijas pieprasījumu;

53.3. mobilizācijas gatavības pārbaudēs vai mobilizācijas mācībās izmantotā īpašuma bojāšanu vai iznīcināšanu;

53.4. mobilizācijas pieprasījuma izpildē iesaistītās personas veselībai nodarīto kaitējumu;

53.5. mobilizācijas gatavības pārbaudēs vai mobilizācijas mācībās trešās personas mantai nodarītajiem bojājumiem vai tās iznīcināšanu, kā arī trešās personas veselībai nodarīto kaitējumu.

54. Lai saņemtu zaudējumu atlīdzību, fiziskā vai juridiskā persona mēneša laikā pēc mobilizācijas gatavības pārbaudes vai mobilizācijas mācībām, kuru dēļ tai nodarīts zaudējums, iesniedz iestādē, kas organizējusi mobilizācijas gatavības pārbaudi vai mobilizācijas mācības, rakstisku pieprasījumu par šo noteikumu 53.1., 53.2., 53.3. un 53.4. apakšpunktā minēto zaudējumu atlīdzību (13. pielikums) vai rakstisku pieprasījumu par šo noteikumu 53.5. apakšpunktā minēto zaudējumu atlīdzību (13.1 pielikums). Atbilstoši nodarīto zaudējumu raksturam pieprasījumam pievieno dokumentus, kas apliecina personas sniegtos pakalpojumus vai personas īpašuma vai materiālo resursu iesaistīšanu mobilizācijas gatavības pārbaudēs vai mobilizācijas mācībās. Pieprasījumam pievieno dokumentus, kas apliecina personas īpašumam vai materiālajiem resursiem nodarītos zaudējumus vai personas veselībai nodarīto kaitējumu un tā apmēru, vai sniegto pakalpojumu izmaksas.

55. Iestāde, kas organizēja mobilizācijas gatavības pārbaudi vai mobilizācijas mācības, vai tās izveidota komisija Administratīvā procesa likumā noteiktajā kārtībā izvērtē pieprasījuma pamatotību un pareizību, pārbauda zaudējumu apmēru un to rašanās iemeslus, kā arī citus būtiskus apstākļus, pieņem lēmumu par zaudējumu atlīdzināšanu un par to paziņo iesniedzējam.

56. Ja nepieciešams, iestāde, kas organizēja mobilizācijas gatavības pārbaudi vai mobilizācijas mācības, vai tās izveidota komisija pieprasījuma izvērtēšanas procesā var pieaicināt speciālistus un ekspertus."

3. Svītrot 57., 58., 59., 60. un 61. punktu.

4. Izteikt 13. pielikumu šādā redakcijā:

"13. pielikums

Ministru kabineta

2005. gada 8. novembra

noteikumiem Nr. 837

**Pieprasījums mobilizācijas gatavības pārbaudes vai mobilizācijas mācību dēļ nodarīto zaudējumu atlīdzībai**

*(aizpilda persona, kura piedalījusies vai kuras īpašums vai materiālie resursi tika iesaistīti mobilizācijas pieprasījuma izpildē)*

|  |  |
| --- | --- |
| 1. Atlīdzības pieprasītājs |  |
|  | (juridiskai personai – nosaukums, reģistrācijas numurs, adrese, tālrunis; fiziskai personai – vārds, uzvārds, personas kods, deklarētās dzīvesvietas adrese, tālrunis) |
| 2. Īpašuma, materiālo resursu iesaistīšanas vai pakalpojumu sniegšanas mērķis |
|  |
| (mobilizācijas pieprasījumā norādītais uzdevums (pienākums), kas veicams mobilizācijas gatavības pārbaudes vai mobilizācijas mācību nodrošināšanai) |

|  |
| --- |
| 3. Īpašuma, materiālo resursu iesaistīšanas vai pakalpojumu sniegšanas laiks |
|  |
| (īpašums/materiālais resurss/pakalpojums;  |
|  |
| iesaistīšanas datums(-i) un precīzs laika periods(-i) no plkst. līdz plkst.) |
| 4. Zaudējumu vai kaitējuma nodarīšanas apstākļi1 |
|  |
| 5. Zaudējumu vai kaitējuma aprēķins un dokumenti, kas tos apliecina2 |
|  |
| 6. Konts kredītiestādē, uz kuru pārskaitāma zaudējumu atlīdzība |
|  |

7. Pielikumā:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. Apliecinājums

Apliecinu, ka iesniegumā norādītā informācija ir patiesa un pilnīga, kā arī apņemos laikus informēt iestādi (komisiju) par izmaiņām iesniegumā sniegtajās ziņās. Piekrītu manu personas datu apstrādei un izmantošanai tādā apjomā, kādā tas nepieciešams, lai pieņemtu lēmumu par zaudējumu atlīdzināšanu.

|  |  |  |
| --- | --- | --- |
|  |  |  |
| (vārds, uzvārds, juridiskai personai – arī amats) |  | (paraksts3) |

Datums3 \_\_\_\_\_\_\_\_\_\_\_\_\_\_

Piezīmes.

1 Nodarīto zaudējumu vai kaitējuma apraksts (t. sk. veselībai nodarītā kaitējuma smagums (viegls, vidēji smags, smags miesas bojājums vai iegūtās invaliditātes grupa)), cēloņsakarība starp nodarītajiem zaudējumiem vai kaitējumu un mobilizācijas gatavības pārbaudes vai mobilizācijas mācībām, citi zaudējumu vai kaitējuma pierādīšanai nozīmīgi apstākļi.

2 Piemēram, pakalpojumu izmaksu, zaudējumu vai kaitējuma esība un apmērs, īpašuma vai valdījuma tiesības apliecinoši dokumenti.

3 Dokumenta rekvizītus "paraksts" un "datums" neaizpilda, ja dokuments ir sagatavots atbilstoši normatīvajiem aktiem par elektronisko dokumentu noformēšanu."

5. Papildināt noteikumus ar 13.1 pielikumu šādā redakcijā:

"13.1 pielikums

Ministru kabineta

2005. gada 8. novembra

noteikumiem Nr. 837

**Pieprasījums mobilizācijas gatavības pārbaudes vai mobilizācijas mācību dēļ trešajai personai nodarīto zaudējumu atlīdzībai**

*(aizpilda persona, kura nav sniegusi mobilizācijas pieprasījumā noteiktos pakalpojumus un kuras īpašums vai materiālie resursi netika iesaistīti mobilizācijas pieprasījuma izpildē)*

|  |  |
| --- | --- |
| 1. Atlīdzības pieprasītājs |  |
|  | (juridiskai personai – nosaukums, reģistrācijas numurs, adrese, tālrunis; fiziskai personai – vārds, uzvārds, personas kods, deklarētās dzīvesvietas adrese, tālrunis) |
| 2. Laiks, kad nodarīti zaudējumi vai kaitējums |
|  |
|  |
| 3. Zaudējumu vai kaitējuma nodarīšanas apstākļi1 |
|  |
| 4. Zaudējumu vai kaitējuma aprēķins un dokumenti, kas tos apliecina2 |
|  |
| 5. Konts kredītiestādē, uz kuru pārskaitāma zaudējumu atlīdzība |
|  |

6. Pielikumā:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. Apliecinājums

Apliecinu, ka iesniegumā norādītā informācija ir patiesa un pilnīga, kā arī apņemos laikus informēt iestādi (komisiju) par izmaiņām iesniegumā sniegtajās ziņās. Piekrītu manu personas datu apstrādei un izmantošanai tādā apjomā, kādā tas nepieciešams, lai pieņemtu lēmumu par zaudējumu atlīdzināšanu.

|  |  |  |
| --- | --- | --- |
|  |  |  |
| (vārds, uzvārds, juridiskai personai – arī amats) |  | (paraksts3) |

Datums3 \_\_\_\_\_\_\_\_\_\_\_\_\_\_

Piezīmes.

1 Nodarīto zaudējumu vai kaitējuma apraksts (t. sk. veselībai nodarītā kaitējuma smagums (viegls, vidēji smags, smags miesas bojājums vai iegūtās invaliditātes grupa)), cēloņsakarība starp nodarītajiem zaudējumiem vai kaitējumu un mobilizācijas gatavības pārbaudes vai mobilizācijas mācībām, citi zaudējumu vai kaitējuma pierādīšanai nozīmīgi apstākļi.

2 Piemēram, pakalpojumu izmaksu, zaudējumu vai kaitējuma esība un apmērs, īpašuma vai valdījuma tiesības apliecinoši dokumenti.

3 Dokumenta rekvizītus "paraksts" un "datums" neaizpilda, ja dokuments ir sagatavots atbilstoši normatīvajiem aktiem par elektronisko dokumentu noformēšanu."

6. Svītrot 14. pielikumu.

Ministru prezidents A. K. Kariņš

Ministru prezidenta biedrs,

aizsardzības ministrs A. Pabriks